Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumu Eiropas Parlamenta un Padomes direktīvai par patēriņa kredītlīgumiem, ar kuru groza Komisijas priekšlikumu saskaņā ar EK līguma 250. panta 2. punktu ar ko groza Komisijas priekšlikumu saskaņā ar EK līguma 250. panta 2. punktu /* COM/2008/0117 galīgā redakcija - COD 2002/0222 */





[pic] | EIROPAS KOPIENU KOMISIJA | Briselē, 25.2.2008 COM(2008) 117 galīgā redakcija 2002/0222 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumu Eiropas Parlamenta un Padomes direktīvai par patēriņa kredītlīgumiem, ar kuru groza Komisijas priekšlikumu saskaņā ar EK līguma 250. panta 2. punktu AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2002/0222 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta ierosinātajiem grozījumiem Padomes kopējā nostājā par priekšlikumu Eiropas Parlamenta un Padomes direktīvai par patēriņa kredītlīgumiem, ar kuru groza Komisijas priekšlikumu saskaņā ar EK līguma 250. panta 2. punktu 1. PRIEKŠVĒSTURE Datums, kad priekšlikums nosūtīts Eiropas Parlamentam un Padomei (dokuments COM(2002) 443, galīgā redakcija – 2002/0222 COD) | 2002. gada 12. septembris | Datums, kad Eiropas Parlaments sniedzis atzinumu (pirmajā lasījumā) | 2004. gada 20. aprīlis | Pirmā grozītā priekšlikuma nosūtīšanas datums | 2004. gada 29. oktobris | Otrā grozītā priekšlikuma nosūtīšanas datums | 2005. gada 7. oktobris | Datums, kad panākta politiskā vienošanās Padomē | 2007. gada 21. maijs | Kopējās nostājas pieņemšanas datums | 2007. gada 14. septembris (ar kvalificētu balsu vairākumu) | Eiropas Ekonomikas un sociālo lietu komitejas atzinuma datums | 2003. gada 17. jūlijs | Datums, kad Eiropas Parlaments sniedzis atzinumu (otrajā lasījumā) | 2008. gada 16. janvāris | 2. KOMISIJAS PRIEKŠLIKUMA MĒRĶIS Jaunas patēriņa kredītlīgumu direktīvas priekšlikumam ir divkāršs mērķis: nodrošināt augstu patērētāju aizsardzības līmeni un izveidot priekšnoteikumus īstenam patēriņa kredītu iekšējam tirgum. Direktīva, kas pieņemta 1987. gadā, balstījās uz pamatnoteikumu saskaņošanu. Gandrīz visas dalībvalstis ir paplašinājušas direktīvas noteikumu jomu, turklāt dažādā apmērā, un tas traucē vienota tirgus izveidei. Piecu direktīvas pamatmoduļu (informācija, kas sniedzama pirms līguma noslēgšanas, līgumā iekļaujamā informācija, gada procentu likme (GPL), atteikuma tiesības un pirmstermiņa atmaksas tiesības) pilnīgas saskaņošanas mērķis ir palīdzēt izveidot vienotu patēriņa kredītu tirgu, jo kreditoriem nebūs jāpielāgo piedāvātie kredīti dažādu dalībvalstu tiesību aktiem. Spēkā esošā patēriņa kredītu direktīva (87/102/EK) tika pieņemta 1987. gadā un paredz tikai elementārus patērētāju aizsardzības noteikumus. Nesenās pārmaiņas tirgū radīja nepieciešamību šos noteikumus pielāgot. 3. KOMISIJAS ATZINUMS PAR PARLAMENTA IEROSINĀTAJIEM GROZĪJUMIEM Eiropas Parlaments otrajā lasījumā balsoja par konsolidētu teksta versiju, kurā iekļauti vairāki grozījumi kopējā nostājā. Dokumenta teksts ir izstrādāts pārrunās starp Padomi, Eiropas Parlamentu un Komisiju. Svarīgākais un vienlaikus strīdīgākais grozījums ir jautājumā par kompensāciju pirmstermiņa atmaksas gadījumos. Attiecībā uz kompensācijas noteikšanu Eiropas Parlaments svītroja atsauci uz Eiropas Centrālās bankas standarta procentu likmi un pievienoja iespēju dalībvalstīm ieviest noteikumu, lai kreditori izņēmuma kārtā varētu pieprasīt par maksimālo apjomu lielāku kompensāciju, ja to zaudējumi ir lielāki par maksimālo apjomu, un lai patērētāji varētu pieprasīt kompensācijas samazinājumu, ja viņi var pierādīt pretējo. Komisija pieņem šo un visus pārējos Eiropas Parlamentā nobalsotos grozījumus. Otrā lasījuma iznākums Eiropas Parlamentā kopumā bija apmierinošs – informācija pirms līguma noslēgšanas un līgumā iekļaujamā informācija, un gada procentu likme ir pilnībā saskaņota. Atteikuma tiesības ir pilnībā saskaņotas, pieļaujot nelielu elastīgumu, lai dalībvalstis ļoti ierobežotos apstākļos varētu saīsināt atteikuma tiesību īstenošanas termiņu no 14 līdz 7 dienām. Komisija vēlējās ieviest vēl lielāku saskaņotību šajā jomā, kā arī jautājumā par kompensāciju pirmstermiņa atmaksas gadījumos. Tomēr tā var pieņemt dalībvalstīm atvēlēto elastīgumu kā vispārējas kompleksas vienošanās daļu, ar kuru ievieš augstu patērētāju aizsardzības līmeni, vienlaikus izveidojot priekšnoteikumus īstenam patēriņa kredītu iekšējam tirgum. 4. SECINĀJUMS Saskaņā ar EK līguma 250. panta 2. punktu Komisija groza savu priekšlikumu, kā norādīts iepriekš.